המחקר (Mosheva et al, 2018), בדק השמה חינוכית ותעסוקה, במדגם ישראלי ושוויצרי, של ילדים עד מבוגרים (גילאי 5-59) המאובחנים עם 22q11DS.   
על פי המדגם, ניכרת שונות רבה בין המשתתפים לגבי רמות השכלה, תפקוד עצמאי, רמה קוגניטיבית ויכולת תעסוקתית.

בילדות:

* ילדים עם 22q11DS, לרוב החלו לימודים בבית יסודי רגיל, ובגילאי חטיבה תיכון אחוז גבוה עברו ללמוד במסגרות חינוכיות המאפשרות יותר תמיכה אקדמית ו/או רגשית.
* על פי רוב, ההתאמה למסגרת החינוכית הינה בהתאם לרמה הקוגניטיבית ולא הרמה התפקודית. לכן, חשוב לבצע הערכה קוגניטיבית עדכנית כאשר בוחנים התאמה או מעבר בין מסגרות חינוכיות.
* התאמה מוצלחת למסגרת החינוכית יכולה לקדם משמעותית את הפוטנציאל האקדמי, כמו גם טיפול ממוקד במידה וקיימת אבחנה של הפרעת קשב וריכוז,.
* חרדה עלולה להשפיע על הרמה התפקודית אצל ילדים, ולכן חשוב לזהות את הסימפטומים ולטפל בהקדם.

בבגרות:

* בבגרות, יותר ממחצית מהמשתתפים במדגם עבדו. 33% מכלל המדגם עבדו בשוק החופשי ו-15% במקומות עבודה נתמכים.
* הגורמים שניבאו את היות המשתתף בעל תעסוקה, היו דווקא היכולות התפקודיות שלו (למשל: יכולות עצמאיות ביום-יום, התניידות, התמצאות, התארגנות), ולא הרמה הקוגניטיבית או אבחנה של הפרעה פסיכיאטרית.
* על מנת לשפר את יכולת התפקודית והתעסוקתית, חשוב לשים דגש על השגת מיומנויות רלוונטיות לעבודה עוד בגיל ההתבגרות (לדוגמא: להתנסות במסגרות עבודה שונות, מתן הדרכה לקבלת עצמאות בתחומים כספיים).

Mosheva, M., Pouillard, V., Fishman, Y., Dubourg, L., Sofrin-Frumer, D., Serur, Y., ... & Schneider, M. (2018). Education and employment trajectories from childhood to adulthood in individuals with 22q11. 2 deletion syndrome. *European Child & Adolescent Psychiatry*, 1-12.‏